A Xunta celebra un novo obradoiro en liña para máis de 350 persoas sobre a perspectiva de xénero na clasificación de postos nos convenios colectivos - Igualdade Laboral\nActualidade > A Xunta celebra un novo obradoiro en liña para máis de 350 persoas sobre a perspectiva de xénero na clasificación de postos nos convenios colectivos\nA Xunta acreditou no que vai de ano a formación de máis de 700 persoas que participaron en obradoiros virtuais de igualdade laboral\nA directora xeral de Relacións Laborais, Elena Mancha, incidiu na necesidade de que as empresas avancen na igualdade e a erradicación de estereotipos\nO espazo de teleformación da Xunta en materia de igualdade laboral ofreceu hoxe o quinto obradoiro gratuíto en liña de 4 horas co título A clasificación profesional nas empresas con perspectiva de xénero que contou con máis de 350 persoas inscritas.\nCon esta nova actividade, que hoxe inaugurou a directora xeral de Relacións Laborais, Elena Mancha, preténdese afondar nas garantías para crear sistemas de clasificación profesional neutros no marco dos convenios colectivos, así como a promoción da participación das mulleres en postos de dirección.\nA de hoxe foi a quinta formación en liña que a Administración galega ofrece a través da plataforma que no que vai de ano xa acreditou a formación de máis de 700 persoas conta con rematar 2022 con máis de 5.000 prazas ofertadas. As persoas participantes poden obter o correspondente certificado de aproveitamento do taller sempre que asistan á sesión en liña e respondan satisfactoriamente a polo menos o 70 % das cuestións expostas no test de avaliación que se facilita ao seu remate con varios días para poder cumprimentalo.\nA directora xeral lembrou o compromiso de Galicia coa igualdade entre mulleres e homes “desde o convencemento de que a igualdade real e efectiva pasa pola igualdade nas empresas, e a erradicación dos estereotipos e as falsas crenzas que a impiden”.\nImpartiron a formación de hoxe a catedrática de Dereito do Traballo e da Seguridade Social da Universidade de León, Susana Rodríguez Escanciano; Catarina Capeáns, socia responsable da área de dereito laboral de Vento Abogados & Asesores; e María Santos e Rocío Piñeiro, en representación da empresa Lonza Biologics Porriño, como firma convidada para expor as súas prácticas na área da elaboración e aplicación do plan de Igualdade da empresa.\nMancha aproveitou para anunciar que desde o pasado 15 de marzo permanece aberto o prazo de inscrición da 6ª edición do curso de 8 horas de formación básica de igualdade, unha iniciativa de éxito que soamente o ano pasado permitiu certificar a formación dun total de 1.382 persoas. En dous días se acadaron xa as 400 inscricións.\nPara a directora xeral, esta actividade permite que as persoas integrantes das mesas negociadoras dos plans de igualdade poidan realizar as súas funcións cun coñecemento mínimo da materia. “Esta formación de 8 horas vai directamente dirixida por tanto a facilitar os coñecementos básicos para a negociación e elaboración do plan, que se separa en diagnose e medidas de igualdade, así como que é o protocolo de acoso, o rexistro retributivo e a auditoría salarial”.\nMancha quixo lembrar ademais que algunhas de sentenzas mais importantes na materia están a dispor das persoas interesadas no novo repertorio xurisprudencial da web do campus de igualdade (https://igualdade-laboral.gal/), en formato escrito e audiovisual.\nEtiquetado actualidadecampus onlineigualdade laboralperspectiva de xénero


Orde do DOG nº 61 do 2018/3/27 - Xunta de Galicia\nDOG Núm. 61 Martes, 27 de marzo de 2018 Páx. 17513\nO obxecto desta orde, pola que se establecen as bases reguladoras das subvencións para accións formativas dirixidas a persoas traballadoras desempregadas e se procede a súa convocatoria para as anualidades 2018 e 2019, é concretar os principios xerais contidos na Lei 9/2007, do 13 de xuño, de subvencións de Galicia, no relativo ás axudas para os cursos de formación profesional para o emprego, que teñen por obxecto a cualificación profesional das persoas traballadoras.\nAs accións de formación profesional para o emprego conforman un dos elementos máis salientables das políticas activas de emprego, como medida de mellora da empregabilidade das persoas desempregadas dentro da Estratexia europea de emprego acordada polo Consello Europeo extraordinario de Luxemburgo, e da estatal, de acordo co Plan Nacional de Acción para o Emprego.\nCoa aprobación do Real decreto 694/2017, do 3 de xullo, polo que se desenvolve a Lei 30/2015, do 9 de setembro, pola que se regula o Sistema de formación profesional para o emprego no ámbito laboral, establécese polo miúdo a planificación e avaliación deste sistema, as accións formativas e áreas prioritarias, as modalidades e límites de impartición, as diferentes persoas destinatarias da formación, e outros aspectos de importancia. En concreto, no seu capítulo IV, regúlase a oferta formativa para persoas traballadoras desempregadas. Ademais, a Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, en materia de formación da oferta, modificada parcialmente pola Orde ESS/1727/2012, do 2 de agosto, establece as bases reguladoras para a concesión de subvencións públicas destinadas ao seu financiamento, e enténdese en vigor, polo momento, en todo o que non contradiga a Lei 30/2015 e o Real decreto 694/2017, que a desenvolve. Entre as distintas modalidades de formación de oferta que regula a antedita orde están as accións formativas dirixidas ás persoas traballadoras desempregadas, cuxa execución se realizará mediante a convocatoria do órgano competente de cada comunidade autónoma.\nO Real decreto 34/2008, do 18 de xaneiro, polo que se regulan os certificados de profesionalidade, inclúe aspectos relativos á impartición e avaliación das ofertas de formación profesional para o emprego correspondentes aos certificados de profesionalidade.\nO Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria, atribúe á Dirección Xeral de Orientación e Promoción Laboral competencias relativas, entre outras materias, á formación profesional para o emprego.\nO II Plan galego de formación profesional defínese basicamente como un plan que concibe integralmente a política de cualificacións e da formación profesional. Este carácter integral implica, en canto aos fins, seguir avanzando cara á constitución dun sistema de formación profesional integrado en Galicia, e supón tamén considerar como beneficiaria deste plan o conxunto da poboación activa. Para acadar estes obxectivos, o plan artéllase a través de catro liñas estratéxicas de actuación que inciden na integración dos sistemas de cualificacións e formación profesional, no óptimo aproveitamento dos recursos e da xestión, na calidade e innovación e na promoción da aprendizaxe permanente ao longo da vida.\nAo abeiro das bases reguladoras establecidas na presente orde aprobaranse as sucesivas convocatorias. O financiamento das axudas previstas na convocatoria 2018-2019 aprobada na presente orde elévase a 13.771.967,11 € para o exercicio de 2018 e 12.852.218,91 € para o exercicio de 2019, e farase con cargo aos créditos dos programas 09.41.323A.460.1 (3.376.253,76 € para o exercicio de 2018 e 3.043.700,15 € para o exercicio de 2019) 09.41.323A.471.0 (4.434.214,56 € para o exercicio de 2018 e 4.434.214,56 € para o exercicio de 2019) e 09.41.323A.481.0 (5.961.498,79 € para o exercicio de 2018 e 5.374.304,20 € para o exercicio de 2019) con código de proxecto 2013 00545. Os anteriores programas repartiranse entre cada unha das provincias galegas en atención aos datos oficiais de desemprego do mes de febreiro do 2018.\nO Plan estratéxico de Galicia 2015-2020 aprobado polo Parlamento galego o 11 de maio do 2016 fixa como eixe 1, a «Empregabilidade e crecemento intelixente», que recolle un modelo integral de desenvolvemento coa finalidade de superar a situación laboral previa á crise e a creación de postos de traballo sustentables. Dentro do dito eixe 1, establécese como prioridade de actuación o aumento da empregabilidade e produtividade das persoas traballadoras de Galicia a través da formación e innovación constante, que, pola súa vez, marca, como un dos seus obxectivos estratéxicos ou prioritarios o da mellora da calidade da formación profesional para o emprego, e como un dos eixes que agrupa os obxectivos estruturais, o da formación e o das oportunidades de emprego.\nNese sentido, na Axenda da competitividade «Galicia Industria 4.0», aprobada polo Consello da Xunta de Galicia o 13 de maio do 2015, establécese a formación das persoas como un dos compoñentes necesarios do programa de reforzo das persoas e das organizacións, así como a necesidade de que o sistema formativo se oriente ás necesidades da industria.\nA Xunta de Galicia está a desenvolver a Axenda 20 para o emprego para impulsar o emprego estable e de calidade e acadar un novo modelo produtivo de Galicia baseado no crecemento e no coñecemento. Céntrase en tres retos: fomentar o emprego de calidade; reforzar a formación e especialización ao longo da vida laboral; e mellorar e orientar os servizos públicos na atención ás persoas demandantes e empresas. O reto da formación ten como obxectivo atender as necesidades do mercado laboral e do tecido produtivo e tamén e fundamentalmente favorecer a formación ao longo da vida dos traballadores desempregados e ocupados para mellorar as súas competencias profesionais e os seus itinerarios de emprego e formación, así como o seu desenvolvemento profesional e persoal.\nComo novidades nesta orde con respecto á anterior, cómpre subliñar a introdución do modelo de custos simplificados para axilizar a liquidación e xestión dos cursos, e a exención das empresas do requisito de garantías para percibir os pagamentos anticipados, ademais da inclusión de reserva de crédito para determinadas especialidades formativas de relevancia para aumentar a formación básica das persoas desempregadas e fomentar a realización de cursos demandados ou vinculados con sectores de interese para a economía galega.\nAs accións formativas pódense solicitar na modalidade de programación da oferta formativa para persoas traballadoras desempregadas, na cal poderán participar as entidades a que se refire o artigo 3.\nAs accións que poden ser obxecto de financiamento son aquelas referidas á formación para a obtención de competencias clave, de certificados de profesionalidade e idiomas previstas no anexo I, así como os módulos transversais e complementarios que se impartan asociados aos anteriores.\n1. Poderán obter a condición de beneficiarias das subvencións a que se refire a presente convocatoria, as entidades que, na data de entrada en vigor desta orde, sexan titulares de centros ou entidades de formación acreditados no correspondente certificado de profesionalidade ou tivesen solicitado a inscrición mediante declaración responsable nesa data na correspondente especialidade formativa, na Administración pública competente para impartir formación profesional para o emprego no ámbito laboral, na Comunidade Autónoma de Galicia.\n3. Será requisito para a concesión de subvencións que as entidades locais teñan cumprido o deber de remisión ao Consello de Contas das contas xerais de cada exercicio.\n1. A presentación das solicitudes realizarase unicamente por medios electrónicos a través do formulario normalizado dispoñible na sede electrónica da Xunta de Galicia, https://sede.xunta.gal mediante a aplicación SIFO, ou no enderezo directo https://emprego.xunta.es/sifo-solicitudes.\nPara cada número de censo poderanse solicitar, como máximo, dúas edicións dunha mesma especialidade, agás naqueles casos en que se trate de accións formativas incluídas no anexo II (competencias clave, docencia para a formación profesional para o emprego, metal, naval e automoción) caso en que poderán solicitarse ata seis edicións.\nDe se tratar de especialidades formativas recollidas nos anexos III, Industria 4.0, e IV, Especialidades formativas máis demandadas, poderán solicitarse ata catro edicións.\n2. No suposto de que a solicitude non cumpra os requisitos sinalados na convocatoria ou a documentación presentada conteña erros ou sexa insuficiente, requirirase a solicitante para que, nun prazo de 10 días, emende a falta ou achegue os documentos preceptivos, con indicación de que, se así non o fixer, considerará desistida da súa solicitude, logo de resolución que así o declare.\n– Non solicitou nin se lle concedeu ningunha outra axuda para este mesmo proxecto e conceptos para os cales se solicita esta subvención.\n– De solicitar e/ou ter concedidas outras axudas para este mesmo proxecto e conceptos para os que se solicita esta subvención, deberán relacionarse.\n4. No caso de que algún dos documentos que se vaia presentar de forma electrónica supera os tamaños máximos establecidos ou ten un formato non admitido pola sede electrónica da Xunta de Galicia, permitirase a presentación deste de forma presencial dentro dos prazos previstos e na forma indicada no paragrafo anterior. A información actualizada sobre o tamaño máximo e os formatos admitidos pode consultarse na sede electrónica da Xunta de Galicia.\n1. Todos os trámites administrativos que as persoas interesadas deban realizar durante a tramitación deste procedemento deberán ser realizados electrónicamente accedendo á carpeta do cidadán da persoa interesada dispoñible na sede electrónica da Xunta de Galicia, e a través da aplicación SIFO.\n3. Os expedientes, unha vez completos, serán remitidos, xunto co informe técnico emitido pola xefatura territorial e no modelo que para o efecto estableza a Dirección Xeral de Orientación e Promoción Laboral, á Comisión Central de Valoración para o seu estudo e informe nunha única fase.\n4. Para estes efectos, a Comisión Central de Valoración estará composta pola persoa titular da Subdirección Xeral de Promoción Laboral, que a presidirá, serán vogais as persoas responsables das xefaturas territoriais da Consellería de Economía, Emprego e Industria, e actuará como secretaria a persoa titular do Servizo de Planificación da Promoción Laboral, con voz pero sen voto.\nSe, por calquera causa, no momento en que a Comisión Central de Valoración teña que examinar as solicitudes, algunha das persoas que a compoñen non puider asistir, será substituída pola persoa que sexa designada pola persoa titular da Dirección Xeral de Orientación e Promoción Laboral.\n5. A comisión de valoración, con base no interese xeral é na procura de alcanzar a todas as persoas desempregadas do territorio, usará criterios obxectivos que teñan en conta os datos máis recentes en poder da Dirección Xeral de Orientación e Promoción Laboral sobre o desemprego en Galicia por comarcas.\nUnha mesma entidade beneficiaria non poderá ser adxudicataria de accións formativas que superen as 2.600 horas por aula para o conxunto do período que abrangue esta convocatoria; ademais, o número de horas por acción formativa non superará as 5 por día nin as 25 horas semanais, salvo para a realización das prácticas non laborais, nas cales o límite será de 8 horas por día e 40 horas semanais.\nLogo da notificación da resolución de concesión das subvencións, a xefatura territorial, de maneira excepcional e mediante resolución motivada, poderá ampliar o referido límite máximo de horas diarias e semanais ata 7 horas por día e 35 semanais, o que comunicará á entidade beneficiaria.\nAs xefaturas territoriais poderán propoñer axustes nos calendarios das accións formativas para asegurar a adecuación da formación aos ciclos estacionais do emprego en cada sector. De igual xeito, poderán propoñer requisitos e límites temporais de programación das accións formativas en atención ás características de ocupación temporal dos sectores económicos de cada comarca, especialmente para as familias profesionais de hostalaría e marítimo-pesqueira, así como para as especialidades formativas vinculadas co socorrismo en espazos acuáticos naturais e espazos esquiables.\n6. De se produciren dispoñibilidades de crédito como consecuencia da asignación ou da redistribución de fondos para o financiamento dos programas de formación para o emprego, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento de subvencións de Galicia, ou como consecuencia de posibles minoracións, renuncias ou modificacións nas subvencións concedidas, o órgano instrutor poderá realizar novas propostas de concesión de proxectos continuando coa orde de prelación fixada pola comisión de valoración ata esgotar o novo crédito.\n1. Para avaliar as solicitudes, excepto as que se refiran a competencias clave que se relacionan no anexo II desta orde, a comisión de valoración terá en conta os seguintes criterios:\n1º) Accións formativas relacionadas con especialidades vinculadas a familias profesionais con maior relación coa Industria 4.0 e as competencias dixitais, establecidas no anexo III: 25 puntos.\n2º) Accións formativas recollidas no anexo IV: as accións formativas con maior demanda ou unha maior inserción recollidas no citado anexo: 20 puntos.\n3º) Polo compromiso de inserción laboral das persoas alumnas formadas: ata 15 puntos.\nEn cada acción formativa solicitada para a presente convocatoria valorarase a porcentaxe que representa o alumnado que se propón insertar no mercado laboral, durante os 12 meses seguintes ao remate da acción formativa correspondente, ben como persoa traballadora por conta allea ben como persoa traballadora autónoma ou outras modalidades de autoemprego con respecto ao total do alumnado formado, sempre que a contratación laboral, no caso de contratos temporais, se efectúe a xornada completa por un mínimo de 6 meses, ou tempo equivalente no caso de que a contratación non sexa a xornada completa ou que se trate dunha alta no réxime de persoas traballadoras autónomas, a través da seguinte fórmula: 15 puntos * % de alumnado que se propón inserir sobre o total de alumnado formado durante a acción formativa/100.\nA realización do compromiso de inserción deberá acreditarse de xeito fidedigno por calquera medio válido xuridicamente, por exemplo, a través dunha declaración responsable que indique o NIF da/das empresa/s onde se inseriu ao alumnado durante os 12 meses seguintes ao remate da acción formativa correspondente, así como da alta no réxime de persoas traballadoras autónomas, cando proceda, e a Administración poderá verificar a veracidade e idoneidade da dita información.\n4º) Accións formativas relacionadas coas áreas prioritarias relacionadas na disposición transitoria segunda da Lei 30/2015, do 9 de setembro, relacionadas no anexo V (competencias de idiomas, ofimática e tecnoloxías da información e comunicación, coñecementos financeiros, xurídicos e do funcionamento das administracións públicas): 15 puntos.\n5º) Se a entidade ou centro se compromete a colaborar na xestión das subvencións en concepto de bolsas e axudas do alumnado que participe nas accións formativas correspondentes, de tal xeito que formule a súa solicitude, con documentación complementaria, de xeito electrónico e elixa a opción de ser notificado pola vía electrónica, a través de medios, tanto humanos como materiais, que lles facilite o centro ou entidade de formación, ata 10 puntos, segundo o resultado de aplicar a seguinte fórmula: 10 puntos * % de alumnado que vai xestionar electronicamente a tramitación das súas respectivas bolsas e axudas sobre o total do alumnado do curso que formula a súa solicitude para percibir bolsas e axudas/100.\nO compromiso de colaboración da xestión de bolsas e axudas deberá presentarse segundo o modelo que figura no anexo VII.\nA colaboración na xestión electrónica a que se refire este punto deberá acreditarse a través dun medio fidedigno, e non substitúe as obrigas de colaboración que nesta materia teñen os centros e entidades de formación, segundo a normativa estatal aplicable e a convocatoria de bolsas e axudas correspondente.\n6º) Porcentaxe do certificado de profesionalidade que se programa, ata 5 puntos, segundo a fórmula: 5 puntos * % que representa o número de horas que se programan sobre o total de horas do certificado de profesionalidade/100.\n7º) Xestión da entidade, ata 5 puntos:\nPara as entidades de formación que impartiron formación nalgunha das convocatorias de programación de accións formativas dirixidas a persoas traballadoras desempregadas (AFD):\nO dito informe será o que foi elaborado polas persoas técnicas de seguimento logo das visitas de inspección aos cursos de AFD\nO dito informe será o que foi elaborado polas persoas técnicas da Consellería de Economía, Emprego e Industria en relación co grao de adecuación da xustificación do cumprimento das condicións impostas e de consecución dos obxectivos previstos nos actos de concesión das subvencións de cursos de AFD.\nAmbos os informes referiranse ás subvencións concedidas para o mesmo obxecto nas convocatorias correspondentes ás anualidades de 2015, 2016 e 2017.\n8º) Implantación de sistemas de calidade acreditados: ata 3 puntos.\n9º) Puntuaranse negativamente aquelas entidades que non cumpriran o seu compromiso de inserción, nos termos dos números 5º e 9º do artigo 6.4 da Orde do 29 decembro de 2015 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2016, con ata -15 puntos, de xeito proporcional ao incumprimento.\nDe igual xeito, serán obxecto de puntuación negativa as entidades que incumprisen o seu compromiso de colaboración na xestión das subvencións en concepto de bolsas e axudas do alumnado, segundo o número 5º do artigo 6.4 da Orde do 7 de marzo de 2017, con ata -10 puntos, en proporción ao grao de incumprimento.\nNon obstante o disposto nos dous parágrafos anteriores, non poderán ser obxecto de puntuación negativa por este punto as entidades que xa o fosen na convocatoria da Orde do 7 de marzo de 2017 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente aos exercicios de 2017 e 2018.\n2. Para avaliar as solicitudes que se refiran a competencias clave, a comisión de valoración terá en conta só os seguintes criterios, nos termos e puntuación máxima referida no punto anterior: 3º, 5º, 7º, 8º e 9º. A puntuación obtida seguindo eses criterios multiplicarase por 1,15.\n3. O emprego da lingua galega na realización das accións formativas utilizarase como criterio de selección no caso de empate.\nNo caso de que persista o empate entre varias solicitudes, resolverase atendendo á puntuación obtida no criterio 1º de valoración. Se o empate continúa, resolverase tendo en conta a puntuación obtida no seguinte criterio, e así sucesivamente ata que se produza o desempate.\nNo suposto de continuar o empate, aplicarase, como criterio de selección definitiva a data e a hora de presentación da solicitude.\n1. A resolución dos expedientes de axudas ás cales se refire esta orde de convocatoria, logo do informe da comisión de valoración, do cumprimento do trámite de audiencia, cando proceda, e fiscalizada a proposta pola respectiva intervención, corresponderá ás persoas titulares das xefaturas territoriais, por delegación da persoa titular da Consellería de Economía, Emprego e Industria.\n3. O prazo para resolver e notificar é de tres meses, que se computarán desde a data de finalización do prazo de presentación de solicitudes de subvencións ás cales se refire esta orde. Transcorrido o devandito prazo sen que se dite resolución expresa, entenderase desestimada a solicitude, de acordo co establecido no artigo 23.5 da Lei 9/2007, do 13 de xuño, de subvencións de Galicia, e co artigo 25 da Lei 39/2015, do 1 de outubro, do procedemento administrativo común das administracións públicas.\n4. Logo de ser notificada a resolución definitiva polo órgano competente, as entidades interesadas propostas como beneficiarias disporán dun prazo de dez días para a súa aceptación; transcorrido este sen que se produza manifestación expresa, entenderase tacitamente aceptada.\nNo suposto de que as entidades que se propoñan como beneficiarias decidan renunciar á aceptación desta condición, estarán obrigadas a comunicar a súa renuncia no prazo de dous meses a través do formulario web «renuncia á acción formativa», logo de recibiren a notificación da resolución definitiva. Nestes casos, poderán ditarse novas resolucións nos termos da disposición adicional cuarta, coa finalidade de designar outra entidade beneficiaria segundo a puntuación obtida.\n6. As resolucións ditadas poñen fin á vía administrativa e contra elas poderá interpoñerse, potestativamente recurso de reposición ante o órgano que ditou o acto, no prazo dun mes desde a súa notificación, se o acto for expreso, ou en calquera momento a partir do día seguinte a aquel en que se produza o acto presunto, se o acto non for expreso, de conformidade co que preceptúan os artigos 122 a 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o órgano xurisdicional competente, no prazo de dous meses contados desde o día seguinte ao da súa notificación, de conformidade co establecido na Lei 29/1998, do 13 de xullo, reguladora da xurisdición contencioso-administrativa.\n4. As notificacións entenderanse practicadas no momento en que se produza o acceso ao seu contido e entenderase rexeitadas cando transcorran dez días naturais desde a posta á disposición da notificación sen que se acceda ao seu contido.\n1. De conformidade coa Lei orgánica 15/1999, do 13 de decembro, de protección de datos de carácter persoal, os datos persoais recollidos na tramitación desta disposición cuxo tratamento e publicación autoricen as persoas interesadas mediante a presentación das solicitudes serán incluídos nun ficheiro denominado «Formación (servizo público de emprego)» cuxo obxecto é xestionar o presente procedemento, así como informar as persoas interesadas sobre o seu desenvolvemento.\n2. O órgano responsable deste ficheiro é a Secretaría Xeral Técnica da Consellería de Economía, Emprego e Industria, Servizo Público de Emprego de Galicia.\n3. Os dereitos de acceso, rectificación, cancelación e oposición poderanse exercer ante a Consellería de Economía, Emprego e Industria, Servizo Público de Emprego de Galicia, mediante o envío dunha comunicación ao seguinte enderezo: Edificio Administrativo San Caetano, s/n, 15781 Santiago de Compostela, A Coruña, España, ou a través dun correo electrónico a lopd.industria@xunta.gal\nA xustificación da subvención realizarase a través do sistema de módulos económicos conforme o previsto no artigo 7 da Lei 30/2015, do 9 de setembro, pola que se regula o sistema de formación profesional para o emprego no ámbito laboral, e o artigo 28 da Lei 9/2007, de subvencións de Galicia.\nUnha vez xustificado o cumprimento das condicións establecidas e a realización da actividade subvencionada conforme o previsto no acto de concesión da subvención e logo de documentación segundo o establecido nas presentes bases reguladoras, realizarase o pagamento que adoptará a forma de baremos estándar ou módulos nos termos do artigo 28 da Lei 9/2007, de subvencións de Galicia, e o artigo 52 do Decreto 11/2009, do 8 de xaneiro, que aproba o Regulamento da Lei 9/2007, do 13 de xuño, de subvencións de Galicia.\n1. Ata o 25 por 100 do total do importe concedido para cada acción formativa, en concepto de anticipo con carácter previo ao comezo da dita actividade, nos termos do número 8 do artigo 6 da Lei 30/2015, do 9 de setembro, pola que se regula o sistema de formación profesional para o emprego no ámbito laboral, pode ser solicitado pola entidade beneficiaria despois de que reciba a notificación da resolución.\nDe igual xeito poderá solicitar a entidade beneficiaria o pagamento dun segundo anticipo de ata o 35 por cento adicional, unha vez acreditado o inicio da acción formativa. Este 35 por cento adicional calcularase sobre o importe global concedido para o curso concreto ao que se refira.\nNo caso de non existir a solicitude de anticipo do 25 % previa ao comezo da acción formativa, unha vez acreditado o inicio da acción formativa, poderase solicitar de maneira conxunta un anticipo de ata o máximo do 60 % do importe concedido para a acción formativa.\nSe é o caso, os anticipos poderán ser solicitados a través do aplicativo informático SIFO ou da sede electrónica da Xunta de Galicia.\nNos termos do artigo 63 do Decreto 11/2009, do 8 de xaneiro, polo que se aproba o Regulamento da Lei 9/2007, os anticipos non poderá superar a anualidade prevista en cada exercicio orzamentario e, por tanto, o pagamento poderá ser dividido en dúas anualidades para respectar este límite.\nAs entidades beneficiarias están obrigadas a realizar as actividades de formación para a obtención de certificados de profesionalidade comprendidos no anexo I e ao resto das especialidades formativas a que se refire a presente orde, conforme o previsto na normativa aplicable e cumprindo as seguintes obrigas:\n2. Expoñer no taboleiro de anuncios do centro e na páxina web do centro (de ser o caso), con axeitado cumprimento das obrigas de información e comunicación en relación co financiamento do Ministerio de Emprego e Seguridade Social e da Xunta de Galicia, o programa completo do curso temporizado por módulos, os dereitos e deberes do alumnado e dos centros e entidades de formación, así como a relación do persoal docente e o horario do curso.\n4. Someterse ás actuacións de supervisión e control que, en calquera momento, poidan acordar os servizos competentes da Consellería de Economía, Emprego e Industria, tanto no relativo ao desenvolvemento das accións formativas como á súa xestión e tramitación administrativa, e someterse ás actuacións de avaliación, seguimento e control, internas e externas, segundo o Plan anual de avaliación recollido no artigo 18.2 do Real decreto 34/2008, que regula os certificados de profesionalidade.\n5. Dispoñer dun sistema de control biométrico para o seguimento e control do alumnado e do persoal docente compatible co sistema establecido polo Servizo Público de Emprego de Galicia. O control de asistencia será establecido mediante o control biométrico e controis de asistencia que deberán asinar diariamente (de ser a acción formativa en horario de mañá ou tarde) ao inicio e ao finalizar a actividade e catro veces ao día, de ser a acción formativa en xornada partida (ao inicio e ao fin da xornada de mañá e ao inicio e ao fin da xornada de tarde).\nNo relativo á realización do módulo de prácticas non laborais dos certificados de profesionalidade, o control de asistencia non requerirá o control biométrico, e estará limitado a controis de asistencia que deberán asinar diariamente (de ser a acción formativa en horario de mañá ou tarde) ao inicio e ao finalizar a actividade e catro veces ao día de ser a acción formativa en xornada partida (ao inicio e ao fin da xornada de mañá e ao inicio e ao fin da xornada de tarde).\n6. Contratar un seguro de accidentes para o alumnado que cubra tanto os riscos que poidan ter durante o desenvolvemento do curso como os do traxecto en concepto de desprazamento ao lugar de impartición das clases e das prácticas. A súa duración abranguerá o período do curso, incluíndo expresamente as prácticas en empresas cando estas se realicen, sen que poida admitirse restrición nin exclusión ningunha por razón do medio de transporte utilizado. Non se admitirán pólizas con franquías.\n12. Facilitar toda a información que lles sexa requirida pola Dirección Xeral de Orientación e Promoción Laboral, polas xefaturas territoriais competentes da Consellería de Economía, Emprego e Industria, pola Intervención Xeral da Comunidade Autónoma, polo Tribunal de Contas ou polo Consello de Contas no exercicio das súas funcións de fiscalización e control do destino das axudas, así como someterse a todas as actuacións de comprobación e control previstas no artigo 11.c) da Lei 9/2007, do 13 de xuño, de subvencións de Galicia.\n14. Comunicar previamente á xefatura territorial da Consellería de Economía, Emprego e Industria correspondente a realización de viaxes ou visitas de carácter didáctico, con quince días hábiles de antelación ao día en que vaian ter lugar. A xefatura territorial só poderá denegar estas actividades mediante resolución motivada, especialmente nos casos en que se propoña máis dunha visita por módulo, cando o seu contido non supoña unha achega formativa para o alumnado ou reitere actividades xa realizadas.\n15. Pedir ao alumnado a documentación acreditativa dos requisitos de acceso para poder participar no curso no momento da selección, tanto nas accións formativas de especialidades vencelladas a certificados de profesionalidade como noutras especialidades, en caso de existiren. Esta documentación deberán remitila, xunto coa acta de selección, á oficina de emprego para a súa validación.\nA entidade beneficiaria deberá verificar que no momento do comezo da acción formativa a especialidade segue en alta no Catálogo de especialidades formativas do Servizo Público de Emprego Estatal e que o programa de alta non difire do programa autorizado.\nNon serán subvencionadas as accións formativas que no momento do seu inicio non estean de alta no Catálogo de especialidades formativas do SEPE, e descontarase na liquidación o custo do alumnado que non reúna os requisitos exixidos para acceder á formación.\nEn ningún caso, nin a Dirección Xeral de Orientación e Promoción Laboral nin a Consellería de Economía, Emprego e Industria adquirirán ningunha responsabilidade respecto daquelas persoas que poidan participar na formación sen reuniren os requisitos de acceso exixidos para as especialidades formativas, especialmente certificados de profesionalidade, de que se trate, ou se a formación se imparte sen cumprir os requisitos exixibles de conformidade coa normativa aplicable e o Catálogo de especialidades formativas do SEPE.\nNeste sentido, non se expedirán diplomas nin certificados de ningún tipo ás persoas alumnas que participen na formación sen reuniren os referidos requisitos, nin se asumirá ningún tipo de responsabilidade económica derivada da súa participación, o que inclúe que non terán dereito a percibir ningún tipo de bolsas e axudas e que non estarán cubertos polos seguros financiados con cargo a esta orde.\nArtigo 17. Remate das accións formativas\n1. As accións formativas impartidas ao abeiro desta orde serán obxecto de subvención para compensar os custos derivados da súa execución conforme o previsto na presente orde.\n2. Os baremos estándar de custos unitarios axústanse ao previsto na Lei 30/2015, do 9 de setembro, pola que se regula o sistema de formación profesional para o emprego no ámbito laboral e na súa normativa de desenvolvemento, en concreto no Real decreto 694/2017, do 3 de xullo, polo que se desenvolve a Lei 30/2015, do 9 de setembro, pola que se regula o sistema de formación profesional para o emprego no ámbito laboral\nPara resultaren computables, tanto os alumnos e alumnas como as horas realizadas deberán cumprir os criterios establecidos nesta orde e incorporarse na certificación que a entidade beneficiaria debe achegar para a xustificación da acción formativa.\n∑ horas de alumnado * custo hora-alumno = Custo subvencionable\nResultará computable para o cálculo da subvención o alumnado seguinte :\na) O que asistise polo menos ao 75 por cento das horas lectivas da acción formativa, incluídas as prácticas non laborais. Para acadar está porcentaxe non se terán en conta as horas relativas aos módulos transversais e específicos, se ben serán computables para o cálculo do custo subvencionable.\nNo caso de cursos modulados, o 75 % de horas lectivas necesarias calcularase para cada alumno ou alumna sobre cada un dos módulo en que participe e consideraranse computables unicamente aqueles en que se acade a devandita porcentaxe.\nb) O que abandonou por acceder a un emprego e que realizase polo menos o 25 por cento das horas lectivas nos termos indicados no punto anterior.\nPara determinar o número de horas computables unicamente se terán en conta as efectivamente realizadas polo alumnado e que consten debidamente acreditadas a través da certificación e partes diarios de asistencia, así como do control biométrico, se for o caso. No caso de discrepancia entre as acreditacións achegadas, utilizarase para a determinación do custo o número de horas que resulte inferior.\nÁ suma das horas computables indicadas no parágrafo anterior sumaranse as faltas de asistencia xustificadas ata un máximo do 25 % do total de horas da acción formativa non conducente á obtención de certificado de profesionalidade, ou do 25 % de calquera dos módulos formativos que integran as accións formativas dirixidas á obtención dos devanditos certificados. Para estes efectos consideraranse xustificadas as seguintes causas:\n• Falecemento, accidente ou enfermidade grave dun familiar ata o segundo grao, 2 días na mesma localidade e 3 días en distinta localidade.\n• Contratación laboral que permita compatibilizar a asistencia ao curso ata completar o 75 % de horas lectivas da acción formativa.\n• Realización de entrevistas ou probas para acceso ao emprego.\n• Outras causas expresamente autorizadas pola Xefatura Territorial da Consellería de Economía, Emprego e Industria que resulte competente para a concesión da subvención.\nA memoria explicativa das necesidades por cubrir deberá presentarse unha vez realizada a selección de alumnos e no prazo máximo de 15 días desde a incorporación á acción formativa da persoa con discapacidade.\nPara o financiamento destes custos adicionais ditarase unha resolución complementaria co importe total dos gastos autorizados polos conceptos de persoal de apoio e adaptación curricular ou do material didáctico. O importe adicional calcularase en función do custo unitario por cada hora lectiva da acción formativa na cal deba participar a persoa ou persoas con discapacidade, independentemente do número de persoas alumnas con discapacidade. Este custo unitario establecerase en cada convocatoria expresado en euros por hora lectiva.\n5. Consonte o previsto no artigo 17 da lei de subvencións de Galicia, o importe das subvencións en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada.\nSegundo o previsto no artigo 29 da devandita Lei e no artigo 42 do seu regulamento, na xestión da subvención deberase ter en conta que se consideran gastos subvencionables aqueles que de maneira indubitable respondan á natureza da actividade subvencionada e se realicen no prazo establecido polas bases reguladoras das subvencións e considerarase gasto realizado o que foi efectivamente pagado con anterioridade á finalización do período de xustificación.\nAs subvencións previstas nesta orde son incompatibles coa percepción doutras subvencións, axudas, ingresos ou recursos para a mesma acción formativa procedentes de calquera persoa, Administración ou ente público ou privado, estatal, da Unión Europea ou de organismos internacionais.\nO pagamento realizarase unha vez presentada á xefatura territorial correspondente a solicitude e a documentación precisa para a axeitada verificación da realización da acción formativa. Para os efectos desta verificación, a entidade deberá presentar no prazo dun mes desde a finalización da acción formativa:\n1. Certificado da entidade beneficiaria de execución da acción formativa que incorpore unha relación do alumnado computable, con indicación do número de horas computables por cada un deles, con detalle das horas efectivamente realizadas e das horas relativas a faltas de asistencia debidamente xustificada e un cadro resumo co detalle dos cálculos da contía da subvención tendo en conta os custos unitarios e os criterios establecidos nesta orde.\nNo caso de que sexa concedida a subvención complementaria para custos derivados da adaptación da acción formativa para a axeitada participación de persoas con discapacidade, deberá engadirse o cálculo correspondente ao financiamento adicional recoñecido.\nFarase constar, así mesmo, que os gastos realizados con cargo á subvención se atopan debidamente contabilizados e foron efectivamente pagados con anterioridade á presentación da xustificación, así como que a contía da subvención xustificada, illadamente ou en concorrencia con outras subvencións, axudas, ingresos ou recursos, non supera o custo da actividade subvencionada.\n2. Certificado (no caso de opoñerse á consulta por parte da Consellería de Economía, Emprego e Industria) de que están ao día nas súas obrigas tributarias e coa Seguridade Social e que non teñen pendente de pagamento ningunha débeda, por ningún concepto, coa Administración pública da Comunidade Autónoma de Galicia, e que están ao día no pagamento de obrigas por reintegro de acordo co disposto no artigo 9 do Decreto 11/2009, polo que se aproba o Regulamento da Lei 9/2007, de subvencións de Galicia. Exceptúanse desta obriga as entidades que se recollen no artigo 11 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, que deberán achegar unha declaración responsable de estar ao día no cumprimento das obrigas tributarias ou fronte á Seguridade Social e de non ter pendente de pagamento ningunha outra débeda coa Administración pública da Comunidade Autónoma.\n3. Declaración complementaria do conxunto de todas as axudas solicitadas (aprobadas, concedidas ou pendentes de resolución) para a mesma acción formativa ás distintas administracións públicas competentes ou a calquera dos seus organismos, entes ou sociedades, así como de outros ingresos que financiasen a actividade subvencionada, con indicación do seu importe e procedencia.\nII. Partes diarios de asistencia onde conste o número de horas de formación, asinados polas persoas participantes ao inicio e ao final de cada xornada formativa, o persoal formador e a persoa responsable da entidade beneficiaria. Nos ditos partes deberanse identificar de maneira veraz as persoas participantes e expresar as horas realizadas diariamente por cada unha delas, reflectindo expresamente as horas de ausencia das persoas alumnas.\nIII. Resultado final das actividades realizadas de avaliación e seguimento do alumnado. Acta das avaliacións do alumnado.\nIV. Se é o caso, documentación explicativa dos abandonos producidos. No caso de abandono por colocación deberá achegar documentación xustificativa desa colocación.\nI. Relación nominal do cadro de persoas formadoras que participan na acción formativa.\nIII. Nómina ou factura e xustificante do seu pagamento do persoal docente contratado.\nII. Memoria da actuación xustificativa do cumprimento das condicións impostas na concesión da subvención, na cal se indiquen as actividades realizadas e os resultados obtidos. A memoria debe reflectir os contidos impartidos, o número de persoas que inician o curso e o número de asistentes, competencias adquiridas ao final da formación e deberá estar asinada pola persoa responsable da entidade beneficiaria.\nIII. Inventario do material entregado ao alumnado con sinatura de recepción individualizada.\nVII. Documentos de seguimento e avaliación da actividade formativa\nA entidade beneficiaria establecerá en todas as accións formativas a referencia ao emblema do Ministerio de Emprego e Seguridade Social, conforme o establecido na Orde ESS/621/2017, do 20 de xuño, pola que se distribúe territorialmente para o exercicio económico do 2017, para a súa xestión pola comunidades autónomas con competencias asumidas, subvencións do ámbito laboral, financiadas con cargo aos orzamentos xerais do Estado, incluíndo aquelas destinadas á execución do Programa de acción conxunto para a mellora da atención ás persoas paradas de longa duración, ou norma que a substitúa, e da Consellería de Economía, Emprego e Industria. Especificamente deberán cumprirse as seguintes medidas de información e publicidade:\nEstablecerase un cartel de tamaño mínimo A3, con información sobre o proxecto, en lugar visible e de acceso ao público, e que deberá incorporar os seguintes elementos: o emblema da Consellería de Economía, Emprego e Industria da Xunta de Galicia, e do Ministerio de Emprego e Seguridade Social.\nb) Información ao persoal formador:\nO centro ou entidade beneficiaria deberá informar o persoal formador do cofinanciamento pola Consellería de Economía, Emprego e Industria da Xunta de Galicia e o Ministerio de Emprego e Seguridade Social, deixando constancia por escrito de forma individualizada para cada acción formativa, de que se produce esta comunicación.\nc) Información ás persoas participantes:\nO centro deberá informar as persoas participantes nas accións formativas de que están cofinanciadas pola Consellería de Economía, Emprego e Industria e polo Ministerio de Empleo y Seguridad Social, deixando constancia por escrito de que se produce esta comunicación.\nd) Publicidade na documentación:\nCalquera documentación que xere o centro, incluídos os certificados de calquera clase, incluirá unha declaración en que se informe de que a acción formativa foi financiada pola Consellería de Economía, Emprego e Industria da Xunta de Galicia e o Ministerio de Emprego e Seguridade Social.\nNa páxina web do centro ou entidade de formación deixarase constancia de que a formación que se imparte no centro está cofinanciada pola Consellería de Economía, Emprego e Industria e polo Ministerio de Emprego e Seguridade Social.\nAnte a exixencia subvencional de deixar unha pista de auditoría suficiente, a entidade beneficiaria deberá conservar a documentación correspondente a esta axuda, que deberá estar nun cartafol separada do resto da documentación do centro.\nCada cartafol separado deberá conter toda a documentación do persoal formador e de cada grupo de alumnos e alumnas, coa finalidade de que os datos empresariais, académicos, laborais e económicos de cada centro sexan coincidentes cos que constan en poder da Administración outorgante da subvención.\nA documentación que se custodiará será a orixinal da referida nos artigos 13 e 19 desta orde, así como outra documentación que o centro considere oportuna (documentos xustificativos das ausencias das persoas alumnas ou formadoras) e a documentación xeral relativa ás formadoras ao alumnado e ás comunicacións e notificacións da Administración actuante en materia de formación para o emprego (en concreto, listaxe de persoas alumnas remitida pola oficina de emprego).\nPara todos estes documentos, ademais dos documentos orixinais, deberán incluírse as modificacións que se produzan ao longo da acción formativa.\nOs prazos para a xustificación final dos gastos axustaranse, en calquera caso, aos límites establecidos en cada convocatoria segundo a data de remate das accións formativas.\n2. As entidades impartidoras deberán pór á disposición das xefaturas territoriais correspondentes, xunto co resto da documentación exixida nesta orde, a folla de control de asistencia debidamente asinada polas persoas técnicas de seguimento que visiten o curso. No caso de que non coincida a folla de control de asistencia que conste en poder das persoas técnicas coa remitida posteriormente polas entidades, presumirase a veracidade da primeira.\n3. As persoas empregadas públicas encargadas do seguimento e control verificarán a realización da actividade e realizarán as comprobacións encamiñadas a garantir a correcta realización do proxecto ou acción obxecto da axuda, de maneira que a entidade beneficiaria deberá colaborar con estas actuacións de xeito dilixente e achegando, para tal efecto, canta documentación for requirida.\nCando se empreguen medios de control electrónicos, a autoridade competente ofrecerá a posibilidade á beneficiaria de estampar a súa sinatura electrónica.\n2. De conformidade co artigo 14.1.n) da Lei 9/2007, de subvencións de Galicia, o importe da perda do dereito ao cobramento da subvención ou do reintegro determinarase de acordo cos seguintes criterios de graudación dos posibles incumprimentos das condicións impostas con motivo da concesión das subvencións:\nc) Incumprimento das obrigas de presentación de documentación exixida para a xustificación da acción formativa: no caso de que non se presente ningunha documentación ou se presente unha documentación que supoña unha xustificación inferior ao 35 % da actividade formativa, procederase á perda ou ao reintegro do 100 % da subvención e, no suposto de presentación de parte da documentación exixida ou de que a documentación presentada sexa incorrecta, o importe da perda ou do reintegro será proporcional á parte non xustificada.\nd) Incumprimento das obrigas en materia de publicidade, información e comunicación establecidas nesta orde e pola normativa aplicable: perda/reintegro do 2 % sobre o total do gasto subvencionado.\ne) O incumprimento da obriga de mantemento dun sistema de contabilidade separada ou unha codificación contable adecuada establecida no artigo 16 dará lugar á perda ou reintegro do 2 % sobre o total do gasto subvencionado.\nf) A ausencia dunha pista de auditoría suporá a perda do 100 % da subvención outorgada e o mantemento dunha pista de auditoría insuficiente ou desaxeitada dará lugar a perda ou reintegro do 2 % sobre o gasto subvencionado.\ng) O incumprimento da obriga de aboar mensualmente e mediante transferencia bancaria o importe das retribucións das persoas docentes ou formadoras dará lugar, o primeiro mes, á perda ou reintegro do 5 % sobre o total do gasto subvencionado correspondente a esa mensualidade. De repetirse esta situación noutras mensualidades, esta porcentaxe incrementarase nun 2 % cada mes.\nNon se aplicará a penalidade cando o incumprimento non sexa imputable á entidade beneficiaria, circunstancia que se acreditará documentalmente e que será valorada pola xefatura territorial competente.\nProcederá o reintegro do 20 % da axuda percibida, no caso de incumprimento da obriga de comunicar ao órgano concedente a solicitude doutras axudas ou subvencións para a mesma finalidade.\ni) No caso de impartir formación a alumnos ou alumnas que non cumpren os requisitos necesarios para o acceso á formación, minorarase a subvención na parte que corresponda a eses alumnos e alumnas.\n1. Conforme o previsto no artigo 19 da Lei 30/2015, do 9 de setembro, polo que se regula o sistema de formación profesional para o emprego, o réxime de infraccións e sancións aplicables no ámbito da formación profesional para o emprego será o regulado polo texto refundido da Lei sobre infraccións e sancións na orde social, aprobado polo Real decreto lexislativo 5/2000, do 4 de agosto.\n2. As sancións impostas polas infraccións graves e moi graves en materia de formación profesional para o emprego que dean lugar a que a subvención sexa declarada indebida polo órgano concedente, unha vez firmes, incluiranse na Base de datos nacional de subvencións (BDNS).\n3. A obriga de reintegro establecida no artigo 24 entenderase sen prexuízo do previsto na Lei 9/2007, do 13 de xuño, de subvencións de Galicia, se concorreren as accións e omisións tipificadas na antedita lei.\nAs infraccións poderán ser cualificadas como leves, graves ou moi graves e levarán unidas as sancións que en cada caso corresponda de acordo co previsto na antedita lei.\n3. En todo caso, a persoa ou entidade beneficiaria deberá presentar ante o órgano concedente copia xustificativa da devolución voluntaria realizada na cal conste a data do ingreso, o seu importe e o número do expediente e denominación da subvención concedida.\n2. As accións formativas estarán constituídas polas especialidades formativas (certificados de profesionalidade, competencias clave, idiomas) e polo/os módulo/os transversais e complementarios a que se refire esta orde.\nAs accións formativas deberán estar inscritas no catálogo de especialidades formativas do Servizo Público de Emprego Estatal, que integra toda a oferta formativa desenvolvida no marco do sistema de formación profesional para o emprego no ámbito laboral e previstas no articulado desta orde, así como no seu anexo I.\nAdemais,tamén deben cumprirse os requirimentos mínimos, tanto do persoal docente como das persoas participantes e das instalacións para cada especialidade formativa.\n4. Poderán impartir a formación profesional para o emprego as entidades de formación, públicas ou privadas, acreditadas ou inscritas no correspondente rexistro, para impartiren formación profesional para o emprego. Estas entidades non poderán subcontratar con terceiros a execución da actividade formativa adxudicada. Para estes efectos, non se considerará subcontratación a contratación de persoal docente. Por contratación de persoal docente enténdese exclusivamente a contratación de persoas físicas.\nArtigo 28. Persoas destinatarias da formación\n1. As accións formativas irán dirixidas ás persoas traballadoras desempregadas. Para tal efecto, a consideración de persoa desempregada virá determinada pola súa inscrición como demandante no Servizo Público de Emprego de Galicia con data anterior á súa incorporación ao curso. Non será precisa a inscrición como demandante de emprego no caso de estar inscrito no Ficheiro do sistema nacional de garantía xuvenil. Se durante o desenvolvemento dun curso algunha persoa alumna pasa á situación de ocupada, poderá continuar asistindo á acción formativa sempre que haxa total compatibilidade entre o horario formativo e o laboral.\n2. Terán preferencia para a participación nos cursos os seguintes colectivos de persoas desempregadas, sen prexuízo da priorización que, en calquera caso, terán, por esta orde, 1) as que teñan incluídas esta especialidade formativa no seu IPI, 2) as persoas que solicitasen a especialidade formativa en cuestión e, 3) as que, tendo unha especialidade formativa dun nivel, queiran acceder á do nivel inmediatamente superior da mesma familia e da mesma área:\n6º. Persoas en risco de exclusión social, entendéndose como tales aquelas en que concorre algún dos factores ou situacións enumeradas no artigo 2 do Decreto 156/2007, do 19 de xullo, sempre que tal situación sexa certificada polos servizos sociais públicos correspondentes.\n3. No caso de empate no proceso de determinación das persoas traballadoras desempregadas que participarán nos cursos, acudirase aos seguintes criterios de desempate, pola orde que se indica a seguir:\n1º. Tempo que leven sen participar en accións formativas no marco da formación profesional para o emprego.\n1. As persoas alumnas que asistan aos cursos de formación profesional para o emprego deberán ser seleccionados a través do seguinte procedemento, coa excepción que se recolle no número 7 deste artigo:\na) Con 15 días hábiles de antelación á realización da proba de selección, as entidades beneficiarias solicitarán directamente á oficina de emprego que corresponda, mediante o impreso normalizado establecido para o efecto, unha listaxe de persoas desempregadas que se adecuen ao perfil requirido para a realización de cada curso, en función dos requisitos de acceso do alumnado ao curso especificado no certificado de profesionalidade ou ben no programa do curso aprobado polo Consello Xeral da Formación Profesional.\nb) A oficina de emprego, mediante sondaxe entre as persoas demandantes de emprego inscritas no Servizo Público de Emprego de Galicia, seleccionará dúas persoas por praza vacante en cada curso e convocará, mediante calquera medio que acredite a súa recepción de conformidade coa Lei 39/2015, do 1 de outubro, do procedemento administrativo común das administracións públicas, ás persoas demandantes preseleccionadas para que asistan á proba de selección que deberá realizar a entidade de formación. Esta proba de selección deberá ser visada previamente pola oficina de emprego. A entidade de formación non debe predeterminar o colectivo a que vai dirixido o curso e limitarase a identificar os requisitos de acceso do alumnado.\nc) Remitida a lista á entidade solicitante, esta procederá á selección do alumnado preseleccionado mediante a realización das probas que coide pertinentes, de conformidade cos criterios predeterminados na solicitude, que deberán poñerse en coñecemento das persoas candidatas antes da súa realización. Da selección levantarase a correspondente acta no modelo normalizado establecido para o efecto.\nA acta de selección, cuberta en todos as epígrafes do modelo normalizado, remitirase á oficina de emprego, xunto coa documentación que acredite o cumprimento dos criterios de acceso, nos supostos de especialidades correspondentes a certificados de profesionalidade de nivel 2 e 3, e non será posible iniciar o curso ata que a antedita oficina dea o visto e prace á selección realizada.\nd) As persoas demandantes propostas pola oficina de emprego só poderán ser rexeitadas para a realización do curso cando concorran causas xustificadas que así o determinen e sexan fidedignamente acreditadas pola entidade beneficiaria, especialmente o incumprimento dos requisitos para participar na correspondente especialidade formativa.\ne) No caso de que ningunha persoa demandante proposta pola oficina de emprego supere as anteditas probas, ou transcorran 15 días naturais desde a petición de persoas candidatas por parte da entidade beneficiaria e a oficina de emprego non remita persoas demandantes de emprego, ou as persoas demandantes enviadas sexan insuficientes, a oficina de emprego deberá tentar novas sondaxes entre persoas demandantes de emprego inscritas no Servizo Público de Emprego que non respondan aos criterios que empregou na sondaxe inicial.\n2. Se a pesar do anterior non se cobren as prazas, a entidade beneficiaria poderá realizar a correspondente convocatoria pública ou optar pola selección directa.\nOs anuncios da convocatoria pública poderán efectuarse por calquera medio de comunicación (prensa escrita, carteis, folletos, internet, correo electrónico, telefonía, redes sociais, radio, televisión e medios de comunicación análogos aos anteriores), ben que, en calquera caso, deberán cumprir cos seguintes requisitos:\nNos anuncios necesariamente deberá facerse constar o financiamento da acción por parte da Dirección Xeral de Orientación e Promoción Laboral da Consellería de Economía, Emprego e Industria, e debe figurar neles o logotipo da Xunta de Galicia e do Ministerio de Emprego e Seguridade Social.\nEspecificarase claramente, como mínimo, a institución ou centro ofertante, as vacantes existentes, o curso de que se trata, o perfil requirido do alumnado, o enderezo e teléfono do lugar de realización das probas de selección, así como a data e a hora,\n3. Da selección darase conta á oficina de emprego encargada da preselección do alumnado.\n4. O alumnado que realizase un curso e teña dereito a diploma non poderá volver realizar outro curso da mesma especialidade. No caso de detectarse esta circunstancia, deberán ser dados de baixa.\nNo suposto de que o curso se inicie con 10 ou máis persoas alumnas e menos de 15, deberá completarse o dito número dentro do primeiro cuarto do curso.\nDe non se incorporar o alumnado seleccionado ou de se produciren baixas dentro do primeiro cuarto do curso, poderán substituírse por novas persoas alumnas, sempre que, a xuízo dos responsables da entidade de formación, as persoas que se incorporen poidan seguir as clases con aproveitamento, unha vez superadas as probas de nivel correspondente, e non dificulten a aprendizaxe do grupo inicial. Cada nova alta ou baixa de alumnado que se produza no curso deberá ser comunicada á oficina de emprego correspondente no prazo máximo de 3 días hábiles desde que se produza.\nDe se tratar de accións formativas vinculadas a certificados de profesionalidade, unicamente se poderá incorporar alumnado durante os primeiros 5 días lectivos desde o inicio da acción formativa, sempre que non se superase o primeiro cuarto. Superados os primeiros 5 días, só poderán incorporarse ao curso aquelas persoas alumnas que teñan pendentes un ou varios módulos formativos para finalizar a súa formación. A súa incorporación só poderá realizarse dentro dos cinco primeiros días do/dos módulo/s formativo/s que teña pendente/s, sempre que non se superase o primeiro cuarto deste módulo. A persoa responsable da súa impartición deberá comprobar, mediante as probas e/ou a xustificación documental pertinente, o nivel da persoa alumna.\nIgualmente, naqueles casos en que se impartan módulos formativos integrantes do certificado de profesionalidade do cal parte do alumnado estea exenta na súa realización, os cinco primeiros días lectivos serán referidos aos cinco primeiros días dos módulos formativos en que participe a totalidade do alumnado.\n6. Os cursos en que, malia o intento de completarse o número de persoas alumnas, diminúa o número de participantes ata unha cantidade inferior ao 50 por 100 do número programado, exceptuadas as baixas que se produzan por colocación das persoas alumnas, poderán ser cancelados polo órgano competente da Consellería de Economía, Emprego e Industria. No caso de cancelación, a entidade terá dereito a unha indemnización, calculada de acordo co principio de proporcionalidade, que será proposta polo servizo de Orientación e Promoción Laboral de cada unha das xefaturas territoriais da Consellería de Economía, Emprego e Industria e aprobada pola persoa titular da respectiva xefatura territorial por delegación da persoa titular da consellería.\n7. A entidade beneficiaria poderá solicitar á xefatura territorial correspondente a autorización para a selección directa do alumnado, no momento de presentación da solicitude de subvención ou no prazo máximo dun mes logo da resolución de concesión, sempre que se trate de persoas desempregadas que cumpran os requisitos de participación exixibles na especialidade formativa en cuestión.\nA xefatura territorial resolverá motivadamente no prazo máximo dun mes, desde a resolución no caso de solicitude coa solicitude da propia subvención, ou desde a solicitude de selección directa no caso de ser posterior á resolución de concesión.\nDeberán facer un seguimento continuo que permita a identificación de áreas de mellora e a elaboración de plans de mellora, detectando debilidades que poidan ser emendadas dentro do período de realización do curso e as actuacións levadas a cabo quedarán reflectidas para tal fin na memoria final.\n2. As especialidades formativas obxecto de subvención serán os certificados de profesionalidade, as competencias clave, idioma, os módulos transversais e complementarios e as especialidades formativas a que se refire esta orde no seu articulado e anexos, e poderán programarse ou ben completas ou ben por módulos formativos, no caso de especialidades incluídas polo Servizo Público de Emprego Estatal na programación modular.\n3. Todas as especialidades formativas que se impartan dentro da programación de formación para o emprego deberán estar incluídas no catálogo de especialidades formativas do Servizo Público de Emprego Estatal e comprenderán as especificacións técnico-docentes e o contido formativo axeitado, de acordo co nivel e o grao de dificultade establecido.\n1. En todos os cursos subvencionados ao abeiro da presente orde será obrigatoria a impartición do módulo transversal «Inserción laboral, sensibilización ambiental e na igualdade de xénero» (FCOO03), de dez horas de duración, das cales cando menos dúas horas deberán referirse á igualdade de xénero, vinculada coa igualdade de oportunidades entre homes e mulleres e corresponsabilidade familiar e doméstica, coa finalidade de dar cumprimento ao que preceptúa a disposición a que se refire o seguinte parágrafo.\n2. Excepcionalmente, ademais dos módulos transversais sinalados no punto primeiro, as entidades poderán solicitar a impartición dun módulo de formación complementaria de entre os que se sinalan a seguir, sempre que a súa impartición estea xustificada polo contido da especialidade formativa solicitada. A súa impartición será autorizada ou denegada na resolución de concesión da subvención:\n3. As entidades, no momento de solicitaren os cursos, deberán indicar no anexo VII desta orde os módulos complementarios que desexan impartir.\n7. O alumnado que acredite documentalmente ter recibido formación en materia de igualdade de xénero e igualdade de oportunidades entre homes e mulleres e corresponsabilidade familiar e doméstica, nos termos e polas horas referidas no punto 1, quedará exento da realización dos módulos transversais correspondentes, en función das horas acreditadas.\n8. Os módulos transversais deberanse impartir ao final da acción formativa e módulo de igualdade será o último en impartirse. A persoa titular da xefatura territorial correspondente poderá autorizar a modificación da orde de impartición.\n3. Dentro da programación de formación profesional para o emprego financiada con fondos públicos, o alumnado que resulte seleccionado para un curso non poderá asistir en ningún caso a outro simultaneamente. Tampouco poderá causar baixa nun curso para acceder a outro, salvo autorización expresa previa do respectivo/a xefe/a territorial, por causas excepcionais debidamente xustificadas.\n4. Terán a obriga de asistir e de seguir con aproveitamento os cursos, asinar os controis de asistencia, rexistrar a súa entrada e saída do curso no sistema de control biométrico e facilitar a documentación que lles sexa solicitada pola entidade impartidora dentro dos 3 primeiros días lectivos ou dos 3 primeiros días desde a súa incorporación ao curso.\nA xustificación das faltas deberá facerse mediante documentos ou calquera outro medio que acredite de modo fidedigno o motivo da inasistencia. As persoas alumnas disporán dun prazo de tres días hábiles para presentaren na entidade de formación os xustificantes das súas faltas de asistencia. Unha vez transcorrido este prazo sen que os presentasen, a falta será considerada como sen xustificar. As faltas de asistencia por actividade laboral, cun máximo de cinco ao mes, xustificaranse cunha copia do contrato de traballo.\nIgualmente será causa de exclusión incorrer en cinco incumprimentos horarios nun mes sen xustificación. Enténdese por incumprimento horario tanto o atraso na hora de entrada como o adianto na saída ou as ausencias durante parte das horas lectivas.\n7. Nas accións formativas de especialidades vencelladas a certificados de profesionalidade, as persoas alumnas que teñan xa cursado con aproveitamento algún módulo formativo dos que integran a especialidade que estean cursando non poderán volver a realizalo, sempre que esa formación sexa acreditable para os efectos da obtención dos certificados de profesionalidade.\nAsí mesmo, terán dereito ao diploma as persoas alumnas que causen baixa no curso por colocación cando a persoa docente coide que teñen os coñecementos equivalentes ao nivel do curso e asistisen, como mínimo, ao 75 por 100 das horas lectivas.\nAsí mesmo, terán dereito ao diploma as persoas alumnas que causen baixa no curso por colocación, cando o docente coide que teñen os coñecementos e capacidades correspondentes ao nivel de cada módulo formativo e asistisen, como mínimo, ao 75 por 100 das súas horas lectivas. No caso dos certificados de profesionalidade tamén terá que ter superado coa cualificación de apto a avaliación continuada do módulo formativo realizada polo docente e o exame previsto no artigo 19 da Orde ESS/1897/2013, do 10 de outubro.\n1.1. As prácticas incluídas no programa formativo poderán desenvolverse, de acordo cos requisitos do programa e respectando a súa duración, en empresas ou en entidades públicas. Poderanse realizar en calquera especialidade e a externalización terá carácter voluntario para as entidades impartidoras e obrigatorio para o alumnado, no caso de que a entidade opte pola súa realización. No suposto do módulo de prácticas profesionais non laborais correspondentes aos certificados de profesionalidade, será obrigatoria a impartición en centros de traballo. Os gastos que se deriven da súa realización deberán imputarse ao orzamento do curso en que están incluídas.\n– Documento que acredite a contratación por parte da entidade impartidora dunha póliza de responsabilidade civil para facer fronte aos riscos que para os bens e as persoas poidan derivar da realización das prácticas en empresas. Non se admitirán pólizas con franquías.\n– Comunicación previa ou licenza municipal de apertura da actividade de que se trate e, na súa falta, declaración responsable da súa persoa representante legal en que se faga constar a idoneidade dos locais de impartición onde se van desenvolver as prácticas no caso de empresas, ou calquera outro documento acreditativo da idoneidade dos locais para a realización das prácticas, no caso de centros públicos.\n1.4. A duración das prácticas non pode exceder en ningún caso a duración da parte práctica que se fixa no programa formativo e non poderán rematar con posterioridade á finalización do curso.\n1.5. Antes do comezo das prácticas, a entidade beneficiaria da subvención porá en coñecemento da Inspección de Traballo unha relación do alumnado que vai realizar as prácticas e o nome/s da/das empresa/as en que realizarán as prácticas, localidades, datas e horario de realización.\n1.6. As empresas en que se realicen as prácticas comunicarán á representación legal dos traballadores na empresa unha relación do alumnado que vai realizar as prácticas, as datas e horario de realización.\n1.7. As prácticas que realice o alumnado de formación profesional para o emprego non suporán en ningún caso a existencia de relación laboral entre as persoas alumnas e as empresas ou organismos da Administración.\n1.8. Unha vez comunicadas as prácticas, as entidades deberán comunicar ao órgano competente calquera incidencia que se produza no seu desenvolvemento\n2.2. O alumnado só poderá realizar o modulo de prácticas unha vez superados o resto dos módulos formativos do certificado de profesionalidade. O módulo de formación práctica en centros de traballo deberá de iniciarse nun prazo non superior a catro meses naturais desde a finalización do último módulo formativo. Para determinados certificados de profesionalidade que pola súa natureza presenten dificultades para o cumprimento do antedito prazo, poderá solicitarse á Administración competente unha autorización para a súa ampliación.\n2.3. A persoa titora deste módulo será a designada pola entidade de formación entre as persoas formadoras ou titoras-formadoras que impartisen os módulos formativos do certificado de profesionalidade correspondente.\n2.4. A persoa titora do módulo de formación práctica en centros de traballo será responsable de acordar coa persoa titora designada pola empresa o programa formativo deste módulo. Para establecer o programa formativo consideraranse as capacidades, criterios de avaliación e contidos establecidos para este módulo no certificado de profesionalidade. O dito programa debe incluír criterios para a avaliación, observables e medibles e recoller, polo menos, a información que se indica no anexo VIII da Orde ESS/1897/2013, do 10 de outubro, pola que se desenvolve o Real decreto 34/2008, do 18 de xaneiro, polo que se regulan os certificados de profesionalidade e o reais decretos polos que se establecen certificados de profesionalidade ditados na súa aplicación.\n2.5. O seguimento e a avaliación do alumnado realizarase conxuntamente entre a persoa titora da entidade de formación e a persoa titora designada pola empresa, e reflectirase documentalmente para efectos da certificación da formación.\n2.6. O alumnado que supere o módulo de prácticas recibirá unha certificación asinada pola persoa titora da entidade, a persoa titora designada pola empresa e a persoa responsable da empresa, segundo o modelo que figura no anexo IX da Orde ESS/1897/2013, do 10 de outubro.\nArtigo 36. Convocatoria correspondente ás anualidades 2018-2019\nConvócanse para as anualidades 2018 e 2019, en réxime de concorrencia competitiva, as axudas para accións formativas preferentemente dirixidas a desempregados, de acordo coas bases reguladoras establecidas nesta orde.\nÁs subvencións obxecto desta convocatoria destínase un crédito por importe total de 26.624.186,02 €, distribuído en dúas anualidades, que se imputarán ás aplicacións orzamentarias seguintes, co código de proxecto 2013 00545:\nEn cada unha das provincias galegas, a repartición dos anteditos importes por aplicación orzamentaria e anualidade realizarase en atención aos datos de desemprego do mes de febreiro de 2018, de tal maneira que se respectarán as seguintes porcentaxes:\nOs ditos créditos, poderán ser obxecto de modificacións nos supostos e nas condicións previstas nos artigos 30 e 31 do Decreto 11/2009, de 8 de xaneiro, polo que se aproba o Regulamento de subvencións de Galicia, segundo o previsto na disposición adicional primeira da presente orde.\nReservarase o 10 % de cada unha das anteriores contías por aplicación orzamentaria ás solicitudes de financiamento para accións formativas en competencias clave e o certificado de profesionalidade SSCE0110 Docencia da formación profesional para o emprego.\nTodas as especialidades formativas obxecto de reserva de crédito se detallan no anexo II desta orde.\nAs anteriores reservas de crédito non impedirán que, unha vez esgotada a reserva correspondente, se existiren solicitudes cuxa puntuación o permita e seguindo a prelación establecida no proceso de baremación, se poidan financiar accións formativas das referidas especialidades e competencias clave con cargo á parte dos créditos que non é obxecto de reserva de crédito.\n2. O custo unitario aplicable a esta convocatoria de subvencións figura no anexo I para cada acción formativa. Para os custos adicionais de adaptación da acción formativa á participación do alumnado con discapacidade establecese un custo unitario de 16 euros por hora lectiva.\nAs solicitudes axustaranse ao establecido nos artigos 4, 5 e 6 da presente orde.\nArtigo 39. Comezo e remate das accións formativas\nAs accións formativas correspondentes á presente convocatoria non poderán comezar antes do 1 de setembro do 2018, polo que se inadmitirá calquera solicitude que formule datas anteriores.\nA data límite para o remate das accións formativas que se desenvolvan na anualidade 2018 será o 30 de novembro de 2018, agás as que rematen con posterioridade por autorización previa da persoa titular da xefatura territorial, por causas xustificadas, logo de solicitude expresa e proposta motivada da persoa titular do Servizo de Orientación e Promoción Laboral, caso en que a data límite será a que estableza a resolución de autorización.\nPara cursos que rematen con posterioridade ao 30 de novembro de 2018 a data límite para o remate das accións formativas será o 30 de setembro de 2019.\nArtigo 40. Prazo de xustificación\nOs prazos para a xustificación final dos gastos axustarase, en calquera caso, aos seguintes límites\nb) Nas accións formativas que rematen despois do 30 de novembro de 2018, a data límite para a presentación da xustificación final dos cursos será o 15 de novembro de 2019.\nNo caso das accións formativas que rematen despois do 30 de novembro de 2018 deberá facerse unha xustificación parcial da actividade realizada ata o 30 de novembro de 2018. A data límite para a presentación desta xustificación parcial dos cursos será o 14 de decembro de 2018.\nA realización das accións de formación previstas nesta orde e a conseguinte concesión de subvencións financiarase con cargo ás aplicacións 09.41.323A.460.1 (3.376.253,76 € para o exercicio de 2018 e 3.043.700,15 € para o exercicio de 2019) 09.41.323A.471.0 (4.434.214,56 € para o exercicio de 2018 e 4.434.214,56 € para o exercicio de 2019) e 09.41.323A.481.0 (5.961.498,79 € para o exercicio de 2018 e 5.374.304,20 € para o exercicio de 2019) con código de proxecto 2013 00545.\nOs ditos créditos e os que financien convocatorias ao abeiro das bases reguladoras previstas nesta orde poderán ser obxecto de modificacións nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento de subvencións de Galicia.\nPoderán ditarse resolucións complementarias cando existan fondos provenientes de renuncias de subvencións inicialmente concedidas, de redistribución de fondos, de incrementos das cantidades asignadas á Comunidade Autónoma pola Administración do Estado ou doutros remanentes dos módulos. Neste caso, agás que se acuda a unha convocatoria complementaria, non poderán terse en conta outras solicitudes nin outras inscricións/acreditacións distintas ás tidas en conta para a resolución inicial.\nSerá igualmente de aplicación o establecido na Lei 30/2015, do 9 de setembro, pola que se regula o sistema de formación profesional para o emprego no ámbito laboral, e no Real decreto 694/2017, do 3 de xullo, que a desenvolve. Así mesmo, resultarán de aplicación a Orde TAS/718/2008, o Real decreto 34/2008 e a Orde ESS/1897/2013, no que non contradigan ou se opoñan ás anteditas normas.\n1. En cumprimento do disposto no artigo 20 da Lei 38/2003, do 17 de novembro, xeral de subvencións, o texto da convocatoria e a información requirida no ordinal oitavo do devandito artigo será comunicado á Base de datos nacional de subvencións (BDNS).\n2. De acordo co establecido no artigo 14 letra ñ) da Lei 9/2007, de 13 de xuño, de subvencións de Galicia, as entidades beneficiarias quedan informadas da existencia do Rexistro Público de Subvencións e dos aspectos previstos no artigo 5 da Lei orgánica 15/1999, do 13 de decembro, de protección de datos de carácter persoal.\nMódulo económico por hora e alumno\nOperacións auxiliares de montaxe de instalacións electrotécnicas e de telecomunic en edif.\nImplementación de solucións Microsoft Azures en infraestruturas TI\nAdministración de nubes privadas con windows server\nMantemento e montaxe mecánica de equipo industrial\nMasaxes estéticos e técnicas sensoriais asociadas\nInsercion laboral para persoas con discapacidade\n10 % para as seguintes competencias clave e docencia da formación\nFCOV02 Comunicación en lingua castelá N3\nFCOV05 Comunicación en linguas estranxeiras (inglés) N2\nFCOV06 Comunicación en linguas estranxeiras (inglés) N3\nFCOV22 Comunicación en lingua castelá N2\n25% para as seguintes especialidades do metal, naval e automoción\nFORMACIÓN ASOCIADA AO SECTOR METAL\n15 % para as seguintes especialidades vinculadas coas competencias dixitais (informática e comunicacións-desenvolvemento)\nVirtualización, computación na nube e alta disponibilidade con Oracle Solaris\nAdministración avanzada de Oracle database: alta disponibilidade na nube\nImplementación de solucións Microsoft Azure en infraestructuras TI\nDesenvolvemento Spark big data Cloudera\nAdministración e xestión de business intelligence e data warehouse con IBM\nIndustria 4.0 e competencias dixitais\nLOXÍSTICA COMERCIAL E XESTIÓN DO TRANSPORTE\nOrganización do transporte e distribución\nINSTALACIÓNS DE TELECOMUNICACIÓN\nNECESIDADES FORMATIVAS INDIVIDUAIS\nMantemento e montaxe mecánico de equipamento industrial (tacógrafo)\nMantemento dos sistemas eléctricos e electrónicos de vehículos (tacógrafo dix)\nFORMACIÓN REQUIRIDA POLOS DEMANDANTES\nOperacións de vixilancia e extinción de incendios forestais de apoio a contixencias do medio natural e rural\nMÁIS DEMANDADOS POLOS SECTORES PRODUTIVOS\nFORMACIÓN DE NIVEL 1


Renovar o aspecto dunha mesa metálica | Consumer\nRenovar o aspecto dunha mesa metálica\nPode ser atrevido, pero acertado, empregar cores cálidas como os vermellos ou laranxas\nSe se quere cambiar a decoración da casa sen realizar desembolso económico, algo que adoita facerse habitualmente é recolocar os mobles noutro sitio. Outra opción bastante sinxela, barata e interesante para os afeccionados á bricolaxe pode consistir en cambiar o aspecto dos mobles mediante unha man de pintura, ou ben restaurar mobles antigos.\nEste tipo de mobles, aos que se pode tentar volver darlles utilidade renovando o seu aspecto, son fáciles de conseguir en anciños.\nA mesa que aparece na fotografía era orixinalmente metálica, de cor negra, e as súas patas tiñan unha lámina dourada a modo de decoración. Con todo, o paso do tempo e a acción da auga derramada sobre ela lograran oxidar parte da súa superficie.\nO primeiro que houbo que facer foi retirar os dous cristais que compoñen a parte central da mesa e desmontala, para logo lijarla, axudados dun produto decapante, ata lograr retirar tanto o óxido como a antiga pintura.\nTras esta primeira fase de restauración, aplicóuselle unha capa de minio para evitar que o óxido volvese facer acto de presenza. Tras a aplicación do produto anticorrosivo decidiuse pintar a mesa dunha cor rechamante ou que simplemente contrastase coa decoración circundante. Neste caso optouse por un verde azulado, aínda que bastante discreto. Se se quere ser máis atrevido pódese probar con cores cálidas como os vermellos ou laranxas.\nSe se aprecia que a pintura non se fixa ben sobre á superficie metálica, será necesario aplicar previamente unha capa de imprimación sobre toda a súa superficie.\nmesa-gl metálica-gl restaurar


Como devolver o equipo de comunicación cox despois de cancelar? (En) | 5 minutos\nComo devolver o equipo de comunicación COX despois de cancelar a cancelación?\nCOX COMMUNICATIONS Os clientes teñen a capacidade de devolver o seu equipo despois de cancelar o seu servizo. Os clientes poden chamar ao servizo ao cliente ou ir en liña para descubrir como enviar o seu equipo ou depósito. Con todo, os clientes deben garantir que seguen os pasos para garantir que o seu equipo é recibido e que atinxe Cox no prazo de 30 días de cancelación.\nchamar o servizo ao cliente Cox Communications\nOs clientes poden chamar Cox Communications para obter instrucións sobre como devolver o seu equipo. Podes comprobar que o equipo rexistrado na túa conta é o que tes. Un representante detallará as súas opcións e tamén saberá que ten trinta días para devolver o seu equipo. Un representante de COX pode darlle instrucións sobre o envío do seu equipo se é unha opción que lle interesa. Será informado sobre como empacar o seu equipo e onde poñer a etiqueta de envío que lle envía.\nCOX Communications ten diferentes lugares que os clientes poden usar para depositar o seu equipo. Os locais de depósito de COX están deseñados para controis remotos, decodificadores, módems e fiación. Se non queres chamar ao servizo ao cliente para a localización destes puntos de depósito, podes visitar Cox.com por puntos de depósito preto de ti. Simplemente ten que seleccionar Buscar unha tenda de solucións. Non obstante, asegúrese de que o equipo se deposite no lugar indicado e comproba frecuentemente o estado do equipo para asegurarse de que OC obteña. Este paso debe facerse independentemente do seu método de retorno.\nPublicar o seu equipo\nOs clientes tamén teñen a capacidade de enviar o seu equipo por correo. Os clientes poden devolver o seu equipo COX se non desexan usar un lugar de depósito. Chama ao servizo ao cliente de Cox e solicita subministracións de envío e unha etiqueta de devolución. Tamén é unha boa idea preguntar como empacar o equipo que envía para protexelo do dano. Deberá cumprir todas as instrucións do seu kit de envío, en liña ou a través do servizo ao cliente para asegurarse de que o seu equipo sexa enviado como se mostra. Teña presente que o seu equipo debe devolverse dentro de trinta días do seu servizo cancelado.


Temas: GOBERNO CENTRAL NATURGY ELECTRICIDADE UE VERTEDOIRO RESIDUOS INCINERACIóN XUNTA MEIRAMA RECICLAXE LIXO SEPRONA SOGAMA CERCEDA EMPRESA ENCE\nFunciona o modelo Sogama?... A empresa admite que en reciclaxe vai "regular"\nPor Iago Codesido | SANTIAGO DE COMPOSTELA | 28/07/2021 | Actualizada ás 22:00\nEn 1996 o vertedoiro de Bens derrubouse e sepultou unha persoa. Nunca a atoparon. O suceso pasou á historia como unha mostra da mala xestión dos residuos que se viña desenvolvendo en Galicia, ateigada de escombreiras de dubidosa calidade ambiental. Anos antes do suceso, a Xunta de Fraga tentou poñer freo a esa bomba de reloxería cun plan para centralizar os residuos da comunidade nun só punto. Así naceu Sogama.\nO punto en cuestión rematou en Cerceda. Alí se erixe hoxe a mastodóntica planta de Morzós, onde vai parar a maior parte do lixo dos fogares galegos. A piques de cumprir tres décadas, a Xunta continúa a impulsar esta compañía público-privada con Naturgy a pesar das críticas ecoloxistas, das dúbidas manifestadas polo seu propio presidente --recoñece que en reciclaxe van “regular”-- e dunhas cifras de reciclaxe que non cadran cos datos do Goberno central.\nA pesar de que as autoridades fan fincapé na importancia de separar o lixo en bolsas, Sogama tan só recicla o 15% dos residuos que recibe. Iso se atendemos aos datos que deixa escapar a empresa, xa que o Ministerio para la Transición Ecológica opina distinto. No último informe sobre xestión de restos urbanos, do 2018, o Goberno central cifra no 4’89% a porcentaxe de refugallos que pasa a unha nova vida; moi por debaixo das contas de Sogama.\nO informe do MITECO detalla que, das máis de 600.000 toneladas recibidas polo complexo cercedense, tan só 30.000 chegaron á planta de reciclaxe. Por contra, a ficha ofrecida por Sogama, máis breve, non especifica a metodoloxía empregada para chegar a eses datos. Galicia Confidencial contactou coa compañía público-privada para coñecer o proceso de elaboración dese estudo, pero non recibiu resposta.\nEn calquera caso, as cifras que penden sobre as naves de Cerceda son reducidas en comparación con outras instalacións en España e mesmo a nivel galego. O Complexo Medioambiental de Lousame, por exemplo, chegou a reciclar o 26% dos residuos en 2018, segundo o mesmo informe do MITECO. As carencias de Sogama son tales que, a ollos do sector ecoloxista, o complexo foi parcialmente responsable de que España incumprira a regulación da UE sobre reciclaxe, arrastrando os resultados globais do Estado a nivel europeo.\nSogama. EUROPA PRESS - Arquivo\nO NEGOCIO DE QUEIMAR\nPero, por que as cifras de reciclaxe no complexo de Morzós son tan baixas? Posiblemente porque Sogama nunca estivo pensada para ser unha estación onde os residuos recibiran un tratamento de futuro. A compañía está participada nun 51% pola Xunta de Galicia e un 49% por Naturgy, a antiga Fenosa. A comezos dos 90, cando Cerceda se perfilaba xa como destino de Sogama, a eléctrica levaba dez anos queimando carbón na defunta central de Meirama. A Xunta quixo aproveitar o asentamento e teceu unha alianza estratéxica coa compañía, que pasou a trocar no “socio tecnolóxico” da administración para prover este servizo.\nO obxectivo pasaba por queimar o lixo de toda Galicia, e así se fixo. Aínda que nos comezos se chegou a ponderar a posibilidade de instalar unha “minicentral eléctrica” no lugar, os cercedenses tiveron que conformarse coa planta incineradora que hoxe adorna o complexo de Morzós. A cheminea de Cerceda recibe a maior parte do lixo que chega das cidades galegas —o 85% en 2018, segundo o MITECO—, un sistema que non interesa cambiar porque xera millóns de euros.\nSogama emprega o fume resultante da queima de refugallos para producir electricidade, un lucrativo negocio que mantén en números verdes as contas da empresa. Un informe de contas de 2019 cifra en case 24 millóns de euros os ingresos derivados da venda destes Kw, que nese mesmo ano chegaron a superar os 350 millóns. Sen o pulo extra da electricidade, Sogama tería quedado a deber no exercicio económico de 2018, ao ter gastos de 91 millóns de euros fronte os 112 que resultaron ingresando —serían tan só 89 sen estes Kw que rematan na rede eléctrica—.\n3.000 TROITAS MORTAS\nO outro gran destino dos refugallos de Sogama está no vertedoiro da Areosa, un punto “controlado” de vertido, segundo a compañía, pero que acumula múltiples denuncias veciñais e ecoloxistas pola chegada de elementos tóxicos ao veciño río Lengüelle, afluente do Tambre; caudal do que bebe a comarca de Santiago de Compostela.\nO Lengüelle foi, precisamente, vítima e protagonista do maior escándalo de cantos estalaron\nna planta de Sogama. No ano 2000, a compañía pediu autorización á Xunta para comezar a verter lixiviados —auga contaminada do vertedoiro— no curso fluvial. Un ano despois, comezaron a xurdir denuncias pola aparición de troitas mortas no río. O entón conselleiro Carlos del Álamo (PP) desestimou as acusacións, chegando mesmo a suxerir veladamente que alguén depositara detritos na contorna para culpar á empresa.\nA mentira estalou por 2008. Ese ano, o Lengüelle amenceu con 3.000 cadáveres de troitas na superficie. O achado levou ao Seprona ata un conduto de formigón polo que se vertían augas con substancias altamente contaminantes ao manancial do río Areosa, que á súa vez desembocaba no Lengüelle. O informe da Facultade de Farmacia da USC concluíu que se trataba dun “vertido continuado”, e non dun caso puntual.\nPouco despois coñeceuse que tanto a Xunta como Sogama eran coñecedores directos da\ncontaminación do río pero decidiron permitila durante meses, tal e como publicou La Opinión no seu momento. Sogama despediu os responsables de control das augas acusándoos de manipular as análises dende 2003 —repetían os estudos ata que acadaban niveis normais, segundo se apuntou—. Logo resultaron readmitidos por orde xudicial ao tratarse dun cese improcedente. Un deles, Pedro Alcázar Arévalo, seguía exercendo o pasado mes de febreiro como Xefe de Control Técnico e Económico, Calidade e Medioambiente.\nUN EX DE ENCE NA DIRECCIÓN\n21 anos despois de ser inaugurado, o complexo ambiental de Morzós segue avanzando con escasa perspectiva de cambio ou fin. A compañía insiste, á par da Xunta, no seu compromiso co medio ambiente e a reciclaxe; pero a silueta do plan de Fraga segue facendo sombra, e ambas entidades saben que, sen os kilowattios, Sogama sería un peso morto nas contas da administración autonómica.\nNunha entrevista concedida a La Voz de Galicia, en 2018, o presidente da sociedade, Javier Domínguez, asegurou que os ingresos de Sogama --21 millóns nas últimas contas publicadas--, quedaban na empresa. “Non estamos a repartir dividendos”, sostivo entón, en clara alusión á compañía privada coa que a Xunta segue a traballar. Con todo, e segundo datos da propia compañía, Sogama conta con cinco directivos procedentes de Naturgy no seu consello de administración, no que reciben 167’65€ por sesión. O presidente da compañía conta cun salario anual bruto de 78.385’32€, e o director xeral 68.412’12€. Este último cargo está ocupado por Isidro García Téllez, ex director de relacións institucionais de Ence colocado pola Xunta de Feijóo. En Sogama, os billetes entran en bolsas de lixo, e entre fume e fume, rematan limpos.\nVertedoiro da Areosa | Fonte: Leandro del Río - Salvemos a Comarca de Ordes\nÉ o produto da democracia feijoniana:eucaliptos, incineración e celulosa, todo un canto ao medio ambiente.


Fabricantes e provedores de máquinas de eliminación de veas araña láser 980NM - Fábrica de máquinas de eliminación de veas araña láser 980NM\nMáquina de eliminación de veas láser indolora, equipamento portátil de beleza facial\nO láser de 980 nm atravesa a pel e penetra no vaso sanguíneo superficial. A calor xerada a partir do láser coagula o sangue dentro do vaso provocando o colapso e o selado. Durante as próximas semanas, o vaso desaparecerá e todo o sangue será eliminado polas células carroxadoras do corpo. Os novos tratamentos con láser permiten a entrega dunha dosificación precisa de enerxía a cada vaso sanguíneo sen ferir ningunha estrutura próxima.\nÚltima tecnoloxía sen tempo de inactividade aprobada pola CE diodo de eliminación de vasos sanguíneos láser vascular máquina de beleza de veas de araña de 980 nm\nMáquina de eliminación de veas láser de diodo 980nm sen dor Portátil eliminación de arañas faciais portátiles Equipos de beleza\nO láser de 980 nm atravesa a pel e penetra no vaso sanguíneo superificial. A calor xerada a partir do láser coagula o sangue dentro do vaso provocando o colapso e o selado. Nas próximas semanas, o vaso desaparecerá e todo o sangue será eliminado pola célula carroxadora do corpo. Os novos tratamentos con láser permiten a entrega dunha dosificación precisa de enerxía a cada vaso sanguíneo sen ferir ningunha estrutura próxima.\nMáquina de tratamento da vea araña profesional sen complicacións postoperatorias\nMáquina de eliminación de veas araña con láser de 980 nm\n2021 mellor máquina de eliminación vascular de veas de 980 nm\nMáquina de eliminación de veas de araña de 980 nm\nMáquina de eliminación de veas de araña láser de 980 nm


Bibloleiros: Concerto de Najla Shami no Teatro As Torres: 20 de marzo\nConcerto de Najla Shami no Teatro As Torres: 20 de marzo\nDentro da programación de actividades organizadas por Bibloleiros relacionadas co Día da Muller, ofrecemos o concerto “Na língua que eu falo”, dedicado á figura de Rosalía de Castro, a cargo da cantante galego-palestina Najla Shami, o xoves 20 de marzo, ás 20 horas, no Teatro As Torres de Santa Cruz.\nNajla Shami é unha cantora e compositora nacida en Compostela, filla de tres culturas: palestina, galega e arxentina, medrou entre Galicia e Kuwait. Estudou música moderna e educación musical afondando na técnica vocal e na súa pedagoxía, actividade que a levará a países como Noruega, Estados Unidos, Xordania, Kuwait, India, Inglaterra, Portugal e España.\nNo disco de Na lingua que eu falo afonda na obra da escritora Rosalía de Castro, cunha selección de dez temas que reúnen sete poemas da autora galega con música orixinal, dúas novas creacións e unha revisión do clásico Negra Sombra.\nUn traballo no que a compositora galego-palestina procura o diálogo entre as súas orixes e as súas referencias actuais.\nCunha sonoridade influenciada por estilos como o jazz, funk, world music e a música galega, Najla Shami tráenos unha proposta con sons que percorren latitudes que van desde Galicia até o Brasil ou África.\nPublicado por Sistema de Bibliotecas Públicas Municipais do Concello de Oleiros en 8:15\nEtiquetas: Biblioteca de Santa Cruz, Día da Muller Traballadora


Itinerario: percorrido circular polo patrimonio material e natural de Cerdedo-Cotobade.\nObservacións: andaina circular por sendeiros, camiños e estradas con tránsito de vehículos.\nInscrición aberta o luns 30 de agosto.\nA Vía Mariana luso-galaica 0 € Están esgotadas as prazas. Envía unha mensaxe para engadirte á lista de espera